III พุ่งแรง 9% ซื้อขายทะลุ 38 ลบ. ลุ้นผลงานโตแกร่งรับธุรกิจขนส่งฟื้น
III พุ่งแรง 9% ซื้อขายทะลุ 38 ลบ. ลุ้นผลงานโตแกร่งรับธุรกิจขนส่งฟื้น
III พุ่งแรง 9% ซื้อขายทะลุ 38 ลบ. ลุ้นผลงานโตแกร่งรับธุรกิจขนส่งฟื้น
2 ธ.ค. 2563

ผู้สื่อข่าวรายงานว่า ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 11.00 น. อยู่ที่ระดับ 5.05 บาท ปรับตัวขึ้น 0.43 บาท หรือ 9.31% ด้วยมูลค่าการซื้อขาย 38.52 ล้านบาท
ทั้งนี้ราคาหุ้น III ปรับตัวขึ้นอย่างมีนัยสำคัญ ขณะที่มูลค่าการซื้อขายเข้ามาอย่างหนาแน่น ซึ่งมีการคาดการณ์ว่าบริษัทจะได้รับปัจจัยบวกจากธุรกิจขนส่งเริ่มกลับมาฟื้นตัวในทุกภาคส่วน โดยเฉพาะการขนส่งที่คาดว่าจะเร่งตัวในปี 2564 จากการขนส่งอุปกรณ์ทางการแพทย์อย่างวัคซีนโควิด-19 รวมทั้งการกลับมาฟื้นตัวของเศรษฐกิจโลก ที่จะส่งผลให้การค้าขายดีขึ้น และการขนส่งจะได้รับปัจจัยบวกจากประเด็นดังกล่าว
ด้าน บล.ซีจีเอส ซีไอเอ็มบี แนะซื้อ เป้า 5.80 บาท